אווטאר: כשף האוויר האחרון – ההרפתקאות האבודות

אווטאר: כשף האוויר האחרון – ההרפתקאות האבודות (באנגלית: Avatar: The Last Airbender – The Lost Adventures) הוא אנתולוגית רומן גרפי אשר מכיל סיפורים קצרים אשר מתרחשים לדמויות מסדרת הטלוויזיה "אווטאר: כשף האוויר האחרון" של ניקלודיאון, במקביל לכרונולוגיית עלילת הסדרה, ומהווה חלק מסדרת הספרים בזיכיון האמריקאי "אווטאר: כשף האוויר האחרון". באנתולוגיה נאספו עשרים ושישה סיפורים קצרים אשר רובם פורסמו כבר לפני כן, במגזיני ניקלודיאון  או כחלק מאוספי DVD, בין השנים 2005–2011.

הספר יצא לאור ב-15 ביוני 2011 על ידי חברת ההוצאה דארק הורס קומיקס, וב-2 באוקטובר 2019 יצאה לאור אנתלוגיה נוספת, "אווטאר: כשף האוויר האחרון – הרפתקאות הצוות", אשר איגדה גם היא מספר סיפורים קצרים שפורסמו במהלך השנים. ב-28 באוקטובר 2020, יצאה לאור מהדורה המאגדת את שתי האנתלוגיות בכריכה אחת.

יציאת הסיפורים לראשונה 
"מגזין ניקלודיאון"  (Nickelodeon Magazine), היה מגזין ילדים אשר יצא לאור בין השנים 1993 עד 2009, והחל משנת 2005, בנוסף לכתבות שפורסמו בנושא סדרת הטלוויזיה "אווטאר: כשף האוויר האחרון" ששודרה בניקלודיאון באותן השנים, פורסמו גם מספר סיפורי קומיקס קצרים הן בגיליונות המגזין, והן בחוברות "קומיקס ניקולודיאון" (Nickelodeon Comics) שיצאו מטעמו, כגון הסיפורים "אל תפוצץ את זה!" "ימי הדרקון", "כשפות חרבות", "אין כשפים מיותרים", "זמן משחק", ו"בומי נגד טוף, סבב ראשון".

בספטמבר 2006, פורסמה על ידי מגזין ניקלודיאון חוברת ספיישל שהוקדשה כולה ל"אווטאר: כשף האוויר האחרון", החוברת, שקיבלה את השם "ארבעה גיבורים נלחמים באש!", כללה שני סיפורי קומיקס: "מלחמת מים" ו"האווטאר סוקה", יחד עם ריאיונות וכתבות שונות בנושאי סדרת הטלוויזיה.

בספטמבר 2007, פורסמה חוברת ספיישל שנייה בשם "Enter: The Fire Nation". החוברת יצאה לאור לאחר סיום שידור העונה השנייה בטלוויזה, וכמה ימים לפי שידור העונה השלישית, כך שעלילת שלושת הסיפורים: "זה רק טבעי", "לחזור הביתה", ו"הגשר", תיארו את צוות האווטאר בתקופה הכרונולוגית שבים שתי העונות, בעוד הסיפורים "דוכן פירות חופשי" ו"זמן משחק" לא הוסיפו פרטים משמעותיים לעלילה. גם לספיישל זה התווספו ריאיונות וכתבות שונות בנושאי סדרת הטלוויזיה.

רבים מהקומיקסים נכתבו ואויירו בידי כותבים ואנימטורים שלקחו חלק בהפקת הסדרה המקורית וסדרת ההמשך שיצאה מאוחר יותר, "האגדה של קורה".

היסטוריית יציאת הספר לאור 
ב-15 ביוני 2011, יצא לאור הספר "אווטאר: כשף האוויר האחרון – ההרפתקאות האבודות" אשר איגד עשרים וארבעה סיפורי קומיקס שפורסמו בעבר ב"מגזין ניקלודיאון", "ניקלודיאון קומיקס" או כחלק מאוספי ה-DVD ששווקו באותן שנים. הספר מכיל 240 עמודים, ומהווה חלק מסדרת הספרים בזיכיון האמריקאי "אווטאר: כשף האוויר האחרון".

ב-2 באוקטובר 2019 יצאה לאור אנתלוגיה נוספת, "אווטאר: כשף האוויר האחרון – הרפתקאות הצוות", אשר איגדה גם היא מספר סיפורים קצרים שפורסמו במהלך השנים. ב-28 באוקטובר 2020, יצאה לאור מהדורה המאגדת את שתי האנתלוגיות בכריכה אחת, בעלת 312 עמודים, כשאת אמנות הכריכה יצר צ'אן צ'או.

רקע עלילתי 

בסיפורים מתוארים אירועים אשר התרחשו לצוות האווטאר במהלך עונות 1-3 (100 AG - AG 99), שלא נראו במהלך סדרת הטלוויזיה, ובמספר קומיקסים מופיעים דמויות חדשות אשר לא הוצגו בסדרה. בין האירועים בספר מתואר כיצד הפכה ג'ו-דיי למזכירת התיירות בבה-סינג-סה, כיצד השיגו צוות האווטאר גישה לספינת אומת האש, ואף מסעו של אווטאר אנג אחר שרידים של נוודי אוויר.

סיפורי האנתלוגיה וקרדיטים 
סיפורי "ההרפתקאות האבודות" מחולקות לשלושה ספרים - מים, אדמה ואש - המקבילים לשמות שלושת העונות של סדרת הטלוויזיה.

קבלה 
די ג'יי סול מהמגזין Comic Book Resources דירג את הספר במקום 6 מתוך "עשרת ספרי הקומיקס של אווטאר הטובים ביותר". האיורים תוארו כדומים מאוד לסגנון האמנות של האנימציה בסדרת הטלוויזיה, בעוד הסיפורים תוארו כשחלקם מעוררים חיוך וחלקם האחר "סוחט דמעות".

ראו גם 
 אווטאר: כשף האוויר האחרון (קומיקס)

קישורים חיצוניים 
 The Lost Adventures באתר פאנדום

ביאורים

הערות שוליים 

ההרפתקאות האבודות
ספרי דארק הורס קומיקס
אנתולוגיית סיפורים קצרים